Seuntjie se lyk in dam opgespoor – praag.co.za
Noordwes-polisiewoordvoerder Sabata Mokgwabone, sê Zandré Vosloo se liggaam is Maandag met behulp van 'n snuffelhond opgespoor. Hy het gesê die kind se liggaam is deur 'n polisiesnuffelhond, wat deur 'n beampte van die duikeenheid in Rustenburg hanteer is, opgespoor vier uur nadat die soektog om 07:00 hervat is. Zandré sou volgende maand sy tweede verjaardag gevier het. 'n Geregtelike doodsondersoek is geopen.
Nasionale seereddingsinstituut-woordvoerder, Craig Lambinon, het vroeër aan OFM-nuus gesê dat 'n Pretoria-Noord gesin van ses op 'n vriend se boot was toe dit naby die Eagle Waters-oord omgeslaan het, nadat hulle 'n skerp draai gemaak het.
Die kaptein, pa, ma en hul twee kinders, 'n 18-maande-oue dogter en hul seun, was op die boot. Mokgwabone sê die ondersoek na die voorval duur voort.
Skrywer praagGepubliseer op 12 Mei 2015 12 Mei 2015 Kategorieë Nuus, Suider-AfrikaSleutelwoord boot, dam, Hartebeespoortdam, motorboot, Nasionale Seereddingsinstituut, verdrinking, watersport